Viking metal ble utviklet på tampen av 1980-tallet av svenske Bathory. Den første fullverdige viking metal-skiva anses å være fra 1990. Senere kom norske Enslaved på banen og tok over som det fremste viking metal-bandet, da med en del norsk black metal og progressiv oppbygging flettet inn i musikken. Viking metal anses som en krysning mellom black metal og folk metal. Noen kjente band i sjangeren er Einherjer, Windir, Falkenbach, Thyrfing, Ásmegin, Moonsorrow, Ensiferum, Graveland og Nachtfalke.